b'\n_START_ARTICLE_\nJan Beleniuk\n_START_SECTION_\nCariera sportiv\xc4\x83\n_START_PARAGRAPH_\nS-a n\xc4\x83scut \xc3\xaen 1991, anul dezmembr\xc4\x83rii Uniunii Sovietice, dintr-un tat\xc4\x83 ofi\xc8\x9ber al For\xc8\x9belor Aeriene din Rwanda \xc8\x99i o mam\xc4\x83 ucrainean\xc4\x83. Tat\xc4\x83l s\xc4\x83u a murit \xc3\xaen r\xc4\x83zboiul civil din Rwanda la scurt timp dup\xc4\x83 na\xc8\x99terea lui Jan, care nu \xc3\xae\xc8\x99i aminte\xc8\x99te nimic despre acesta. \xc3\x8en copil\xc4\x83rie a fost victima unor remarci rasiste, dar a \xc3\xaenv\xc4\x83\xc8\x9bat s\xc4\x83 se apere \xc8\x99i s\xc4\x83 lupte._NEWLINE_\xc3\x8en 2010 a devenit vicecampion mondial la juniori, apoi, \xc3\xaen 2012, a cucerit o medalie de bronz la Campionatul European de seniori. \xc3\x8en 2014 a fost campion european pentru prima dat\xc4\x83 \xc8\x99i a ob\xc8\x9binut o medalie de bronz la Campionatul Mondial de la Ta\xc8\x99kent. \xc3\x8en anul urm\xc4\x83tor a c\xc3\xa2\xc8\x99tigat medalia de argint la edi\xc8\x9bia inaugural\xc4\x83 a Jocurilor Europene, apoi a devenit campion mondial la Las Vegas. Pentru aceste rezultate a fost desemnat cel mai bun sportiv al anului 2015._NEWLINE_\xc3\x8en 2016 a devenit din nou campion european. La Jocurile Olimpice din 2016 a ajuns \xc3\xaen final\xc4\x83, unde a pierdut \xc3\xaen fa\xc8\x9ba rusului Davit Ciakvetadze un meci cu arbitraj controversat \xc8\x99i s-a mul\xc8\x9bumit cu argintul. Ministrul ucrainean al sportului, Ihor Jdanov, a scris ulterior c\xc4\x83 lui Beleniuk \xe2\x80\x9ei-a fost furat aurul meritat\xe2\x80\x9d.\n_START_SECTION_\nCariera politic\xc4\x83\n_START_PARAGRAPH_\nBeleniuk a fost ales deputat la alegerile legislative ucrainiene din 2019, din partea partidului Slujitorul poporului.'